Glommasvingen skole

Glommasvingen skole er en barne- og ungdomsskole ved Korsmo ved Skarnes i Sør-Odal, som ble ferdigstilt og tatt i bruk høsten 2019 .

I april 2016 vedtok kommunestyret i Sør-Odal å etablere en ny skole for alle trinn i grunnskolen for hele kommunen. Glommasvingen skole tok ved skolestart høsten 2019 over for kommunens fem grendeskoler Ullern skole, Disenå skole, Korsmo skole, Slåstad skole og Sander skole samt ungdomsskolen Sør-Odal ungdomsskole.

Kommunen arrangerte en navnekonkurranse der kreative elever kom med i underkant av 70 forslag. 

Begrunnelsen for det valgte navnet var:
 Glomma renner gjennom kommunen 
 Skolen skal ligge ved der Glomma svinger
 Andreas Bjerkomps sang om Sør-Odal, som begynner med «Der Glomma vest for Vinger mot Romerike går og skarpt ved Skarnes svinger, der ligger bygda vår»

Rektorer
 2023– : Ingrid Maria Ulheim
 2020–2022?: Julie Therese Peeters
 2019–2020: Linda Kristin Eek Stranden (til Rustad skole (Oslo))

Referanser

Skoler i Sør-Odal
Barne- og ungdomsskoler i Innlandet
Utdanningsinstitusjoner etablert i 2019